C 214/156
FI
Euroopan unionin virallinen lehti
16.6.2023
Torstai 19. tammikuuta 2023
AE.
katsoo, että nämä erityisistä turvallisuussyistä johtuvaan konetehon lisäämiseen liittyvät näkökohdat olisi rahoitettava tuilla ja tietyin edellytyksin EMKVR:stä edellyttäen, että ne eivät lisää pyyntiponnistusta tai pyyntikykyä; katsoo, että näistä syistä EMKVR:n tukea olisi voitava myöntää myös satamien ruoppaukseen; AF. ottaa huomioon, että pienimuotoinen kalastus on paljon riippuvaisempi meriolosuhteista kuin laajamittainen kalastus, minkä vuoksi kalastuskaudet ovat vaihtelevampia alus- ja pyydystyypistä riippuen, ja tämä vaikuttaa niiden työpäivien määrään vuodessa, joina merenkulku on mahdollista; AG.
ottaa huomioon, että pienimuotoinen kalastus on kestävää kalakantojen luonnonmukaisen hoidon, luonnonvarojen ja valikoivuuden kannalta sekä sosiaalisesti ja taloudellisesti ja että tämä kaikki lujittaa tämän toiminnan asemaa; AH.
ottaa huomioon, että saastuminen, elinympäristöjen häviäminen, meriliikenne ja kilpailu tilasta sekä ilmastonmuutos, jonka merkittäviä vaikutuksia ovat veden lämpötilan nousu, happamoituminen, merivirtojen muutokset, lajien epäsynkronia ja vieraslajien leviäminen, aiheuttavat paineita kalakannoille ja myös suoria ja epäsuoria vahinkoja kalastukselle; AI.
katsoo, että on tarpeen lisätä valmiuksia sopeutua ilmastonmuutoksen ja kriisien vaikutuksiin ja lieventää niitä ottamalla käyttöön toimenpiteitä rannikkoyhteisöjen selviytymiskyvyn vahvistamiseksi;
AJ.
ottaa huomioon, että pienimuotoisella kalastuksella voidaan myös edistää hiilestä irtautumista ja energiatehokkuutta ja siten hillitä ilmastonmuutosta;
AK.
toteaa, että pienimuotoinen kalastus on erittäin tärkeää EU:ssa erityisesti monille kalastusyhteisöille yhdessä laajamittaisen kalastuksen ja aavanmerenkalastuksen kanssa; AL. toteaa, että monet alan sosioekonomisen tilanteen heikkenemiseen johtaneet syyt ovat yhä käsittelemättä ja että esimerkiksi kalastajien asemaa toimitusketjussa on vahvistettava; AM. katsoo, että tuottajaorganisaatioiden, yhdistysten ja kalastuskuntien tunnustaminen antaisi niille mahdollisuuden saada taloudellista tukea ja että niiden aktiivisen osallistumisen edistäminen yhteishallinnoinnin avulla voisi selvästi parantaa alan tuloja; AN. ottaa huomioon, että pienimuotoisen kalastuksen ja rannikkokalastuksen tuloihin vaikuttavat hintojen ja markkinoiden jyrkät vaihtelut, joihin taas vaikuttavat herkästi monet ulkoiset tekijät, kuten koronaviruspandemia; AO.
ottaa huomioon, että kalastusalan erilaiset tulo- ja palkkajärjestelmät vaihtelevat suuresti ja riippuvat suurelta osin meren tarjoamista kalastusmahdollisuuksista ja että tämä on yksi niistä tekijöistä, joiden vuoksi ala ei enää houkuttele uusia sukupolvia; AP. ottaa huomioon, että ammattikalastajien palkka on usein matala ja heidän työolonsa ovat vaikeat ja usein epävarmat ja että heidän ammattinsa on edelleen maailman vaarallisin, ja toteaa, että kalastusyrityksen perustamiseen liittyvien kustannusten nousu ja alan lisääntyvä keskittyminen vähentävät kalastusalan houkuttelevuutta erityisesti nuorten näkökulmasta; AQ.
ottaa huomioon, että markkinoita hallitsee usein pieni määrä vakiintuneita tuotteita ja että pienimuotoisesta kalastuksesta saatavia tuotteita, jotka tarjoavat kestävän vaihtoehdon voimakkaasti hyödynnetyille lajeille, ei markkinoida riittävästi; ottaa huomioon, että usein kuluttajat eivät saa täydellisiä tietoja ostamastaan tuotteesta tai tuotantojärjestelmästä ja käytetystä pyydyksistä; AR. katsoo, että pienimuotoisen kalastuksen kestävä kannattavuus on tärkeää alan houkuttelevuuden lisäämiseksi; AS. ottaa huomioon, että kalastuslisenssien myöntämiseen Yhdistyneen kuningaskunnan vesille liittyvät haasteet vaikuttavat eniten pienimuotoista kalastusta harjoittaviin aluksiin, koska niiden on vaikea todistaa kalastus­ historiaansa;